આથી આ ટીમે સ્વખર્ચે ઘાટકોપરના ટ્રાફિક-નિયંત્રણ માટે વૉર્ડન અપૉઇન્ટ કરવાનો નિર્ણય લીધો હતો. આ સિવાય તેમની બુદ્ધિનો ઉપયોગ કરીને આ ટીમે ઠેર-ઠેર ડિવાઇડરો બેસાડવાની શરૂઆત કરી હતી. આમ છતાં આ નાગરિકોને ટ્રાફિક-પોલીસની આવશ્યકતા છે. એ સંદર્ભમાં આ ટીમના કાર્યકરોએ મિડ-ડે LOCALને કહ્યું હતું કે ‘પોલીસ અને સામાન્ય જનતામાં બહુ ફરક છે. પોલીસ કાયદાકીય પગલાં લઈને વાહનચાલકો પર નિયંત્રણ લાવી શકે છે, જે કામ સામાન્ય નાગરિક માટે શક્ય નથી. લાતોં કે ભૂત બાતોં સે નહીં માનતે. જોકે ટ્રાફિક-વિભાગે આ મુદ્દે હાથ ઊંચા કરીને મોટો ઝટકો આપી દીધો હતો.’